Romanum decet pontificem

Το Romanum decet Pontificem (που έχει πάρει το όνομα του από τον λατινικό τίτλο που προκύπτει από την αρχική φράση του: «ταιριάζει στον Ρωμαίο ποντίφικα») είναι παπική βούλα που εκδόθηκε από τον Πάπα Ιννοκέντιο ΙΒ΄ (1691–1700) στις 22 Ιουνίου 1692. Η βούλα απαγόρευσε το αξίωμα του «καρδιναλίου-ανιψιού», περιόρισε τους διαδόχους του στην ανάδειξη μόνο ενός καρδινάλιου συγγενή, κατάργησε διάφορα αξιώματα που παραδοσιακά προορίζονταν για τους καρδιναλίους-ανιψιούς και έθεσε ανώτατο όριο στο επίδομα ή την προικοδότηση που μπορούσε να λάβει ο ανιψιός ενός πάπα, στα 12.000 σκούδα.Standen, Edith A. 1981. "Tapestries for a Cardinal-Nephew: A Roman Set Illustrating Tasso's "Gerusalemme Liberata." Metropolitan Museum Journal. 16: 147-164.Ed. Philippe Levillain. 2002. "Nepotism." The Papacy: An Encyclopedia. Routledge. . p. 1032.

Το Romanum decet Pontificem ενσωματώθηκε αργότερα στον Κώδικα Κανονικού Δικαίου του 1917, στους κανόνες 240, 2· 1414, 4· και 1432, 1. Το 1694, η σειρά μεταρρυθμίσεων του Ιννοκεντίου ΙΒ΄ ολοκληρώθηκε με μια δαπανηρή εκστρατεία για την εξάλειψη της εμπορευματοποίησης των αξιωμάτων, με ταυτόχρονη αποζημίωση των κατόχων τους.Levillain, 2002, p. 468.

Ωστόσο, μετά το Romanum decet Pontificem, μόνο τρεις από τους οκτώ πάπες του 18ου αιώνα δεν έκαναν ανιψιό ή αδελφό τους καρδινάλιο, και οι δύο από αυτούς ήταν μέλη μοναστικών ταγμάτων, δηλαδή χωρίς οικογένεια με την αυστηρή έννοια του όρου.

 Παραπομπές 

 Εξωτερικοί σύνδεσμοι 
 Κείμενο του Romanum decet pontificem

Κατηγορία:Παπικές βούλες